ഹയര് സെക്കന്ഡറി തുല്യത പരീക്ഷ സമാപിച്ചു സംസ്ഥാനത്ത് പരീക്ഷ എഴുതിയത് 25378 പേര് പഠിതാക്കള്ക്ക് പ്രചോദനമായി ഡയറക്ടര് എത്തി തിരുവനന്തപുരം: സാക്ഷരത മിഷന് നടത്തുന്ന ഹയര് സെക്കന്ഡറി തുല്യത പരീക്ഷ ശനിയാഴ്ച സമാപിച്ചു. ഈവര്ഷം സംസ്ഥാനത്തെ 37 ട്രാന്സ്ജെന്ഡര് പഠിതാക്കളില് 20 പേരും പരീക്ഷയെഴുതിയത് തൈക്കാട് ഗവ. മോഡല് ഹയര് സെക്കന്ഡറി സ്കൂളിലാണ്. 351 പേര് പരീക്ഷയെഴുതിയ തൈക്കാട് ഗവ.മോഡല് സ്കൂളില് ഏഴ് ഭിന്നശേഷി പഠിതാക്കളും പരീക്ഷയെഴുതി. തിരുവനന്തപുരം ജില്ലയില് ഏറ്റവും കൂടുതല് പഠിതാക്കള് പരീക്ഷയെഴുതിയ സന്െററും മോഡല് സ്കൂളാണ്. കോവിഡ്വ്യാപനത്തെ തുടര്ന്ന് മാറ്റിവെച്ച ഹയര് സെക്കന്ഡറി പരീക്ഷകള് ജൂലൈ 26നാണ് ആരംഭിച്ചത്. സംസ്ഥാനത്താകെ 25378 പേരാണ് പരീക്ഷയെഴുതിയത്. ഹയര് സെക്കന്ഡറി ഒന്നാം വര്ഷത്തിലെ 11772 പഠിതാക്കളും രണ്ടാംവര്ഷത്തിലെ 13606 പഠിതാക്കളും ഉള്പ്പെടും. 16,271 സ്ത്രീകളും 9070 പുരുഷന്മാരുമാണ്. സംസ്ഥാനത്താകെ 169 സന്െററുകളാണ് പരീക്ഷ നടത്തുന്നതിന് ഹയര് സെക്കന്ഡറി വകുപ്പ് സജ്ജമാക്കിയിരുന്നത്. കൊമേഴ്സ് ഹ്യുമാനിറ്റിസ് വിഷയങ്ങളിലാണ് തുല്യത പരീക്ഷ നടന്നത്. കോവിഡ് മാനദണ്ഡങ്ങള് പാലിച്ച് രാവിലെ 10 മുതല് 12.45 വരെയാണ് പരീക്ഷകള് ക്രമീകരിച്ചിരുന്നത്. കോവിഡ് ബാധിതരായവരും ക്വാറന്റീനിലായിരുന്നവരും മാനദണ്ഡങ്ങള് പാലിച്ച് പരീക്ഷയെഴുതി. സാക്ഷരത മിഷന് നടപ്പാക്കി വരുന്ന പ്രത്യേക പദ്ധതികളായ സമ, അക്ഷരശ്രീ, സമന്വയ പഠിതാക്കളും ഹയര് സെക്കന്ഡറി പരീക്ഷ എഴുതിയവരില് ഉള്പ്പെടും. സെക്കന്ഡറി ഒന്നാംവര്ഷത്തിലെ 126 പഠിതാക്കളും രണ്ടാംവര്ഷത്തിലെ 230 പഠിതാക്കളും കന്നഡ ഭാഷയില് പരീക്ഷയെഴുതിയവരാണ്. എസ്.സി വിഭാഗത്തില്നിന്ന് 3,521 പേരും എസ്. ടി വിഭാഗത്തില്നിന്ന് 422 പേരും ഭിന്നശേഷിക്കാരായ 194 പേരും പരീക്ഷയെഴുതി. അവസാനദിവസം പരീക്ഷ കഴിഞ്ഞിറങ്ങിയ ട്രാന്സ്ജന്ഡര് ഭിന്നശേഷി പഠിതാക്കള്ക്ക് ഉപരിപഠനത്തിന് ആശംസകളുമായി ഡയറക്ടര് ഡോ.പി.എസ്. ശ്രീകല എത്തി.